Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 166/15/6611	Zvolen, 2.6.2015
EEČ : 2-51-60-2015

U Z N E S E N I E

Trestná vec:	obvinená XXXXX 
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno e Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 ktorého sa dopustila tak, že v presne nezistenom období od februára 2014 do septembra 2014 v meste XXXXX, Nový Partizán 16, zo spoločnej domácnosti zdieľanej s XXXXX, si prisvojila cudziu vec tým spôsobom, že bez vedomie, či súhlasu XXXXX opakovane z priestorov bytu zobrala výlučne jeho veci - notebook zn. Acor Aspire E1-531-B964, mobilný telefón zn. Sony Xperia S, tablet zn. Prestigio PMP7280C a z priestorov pivnice prislúchajúcej k predmetnému bytu zobrala hraciu konzolu Play Station PS2, kde ukoristené veci odniesla do záložne v meste XXXXX okres XXXXX, spôsobom ponúknutého - zálohu odpredala a finančný zisk si ponechala, čím  majiteľovi  XXXXX, nar. 05. 09. 1983, bytom Bzovská Lehôtka č. 62, spôsobila škodu krádežou vo výške 480,-- Eur, 

lebo obvinená nebola v čase činu pre nepríčetnosť trestne zodpovedná

Odôvodnenie:
     Poverený príslušník OO PZ XXXXX uznesením zo dňa 20.03.2015 pod sp. zn. ORP-331/SL-ZV-2015 podľa § 199 ods. 1 Tr. poriadku začal trestné stíhanie a súčasne vzniesol podľa § 206 ods. l Tr. poriadku vzniesol obvinenie XXXXX, nar. 05. 05. 1982, bytom XXXXX, XXXXX, pre prečin krádeže podľa § 212 ods. 1 Tr. zákona, ktorého sa dopustil tak, že dňa v presne nezistenom období od februára 2014 do septembra 2014 v meste Sliac, Nový Partizán 16, zo spoločnej domácnosti zdieľanej s XXXXX, si prisvojila cudziu vec tým spôsobom, že bez vedomie, či súhlasu XXXXX opakovane z priestorov bytu zobrala výlučne jeho veci - notebook zn. Acer Aspire E1-531-B964, mobilný telefón zn. Sony Xperia S, tablet zn. Prestigio PMP7280C a z priestorov pivnice prislúchajúcej k predmetnému bytu zobrala hraciu konzolu Play Station PS2, kde ukoristené veci odniesla do záložne v meste XXXXX okres XXXXX, spôsobom ponúknutého - zálohu odpredala a finančný zisk si ponechala, čím  majiteľovi  XXXXX, nar. 05. 09. 1983, bytom Bzovská Lehôtka č. 62, spôsobila škodu krádežou vo výške 480,-- Eur. 

     V priebehu prípravného konania bola vypočutá obvinená XXXXX, ktorá vo svojej výpovedi uviedla, že skutok, ktorý sa jej kladie za vinu, je pravdivý, v budúcnosti sa bude snažiť vzniknutú škodu nahradiť.

     Svedok - poškodený XXXXX uviedol, že obvinená XXXXX mu bez vedomia zobrala z ich spoločného bytu jeho osobné veci, ktoré odniesla do záložne, pričom sa jednalo o notebook zn. Acer Aspire E1-531-B964, mobilný telefón zn. Sony Xperia S, tablet zn. Prestigio PMP7280C a z priestorov pivnice prislúchajúcej k predmetnému bytu zobrala hraciu konzolu Play Station PS2, s celkovou škodou 480,-- Eur.	

    V rámci prípravného konania bol vyšetrený znalcami z odboru zdravotníctva, odvetvia psychiatria XXXXX a XXXXX  duševný stav obvinenej,  kde znalci jej vyšetrením zistili, že obvinená v dobe spáchania skutku sa nachádzala v stave akútnej psychotickej poruchy, ktorá výrazne a negatívne ovplyvňovala celé jej telesné a duševné dianie. Toto psychotické ochorenie spôsobilo vymiznutie jej rozpoznávacích a ovládacích zložiek konanie v čase činu a vôbec nemohla rozpoznať nebezpečnosť svojho konania pre spoločnosť a vôbec nemohla ovládať svoje konanie. Už od r. 2012 trpela depresívnou epizódou, ktorá sa vyskytovala pri jej zvýšenej činnosti štítnej žľazy. Nebola liečená, preto postupne gradovala do svojej závažnosti až vyústila  v decembri r. 2014 v akútnu polymorfnú psychotickú poruchu, spojenú s možnosťou realizácie suicídia. Znalci u nej zistili ako komplikáciu neliečenej depresívnej epizódy plazivé rozvíjanie patologického hráčstva. Znalci považujú za vhodné a potrebné pokračovať v ambulantnej ochrannej psychiatrickej liečbe, ktorú považujú za dostatočnú. 

     S poukazom na uvedené bolo preto rozhodnuté podľa § 215 ods. 1 písm. e/ Tr. poriadku a trestné stíhanie obvinenej XXXXX  bolo zastavené, nakoľko pre duševnú poruchu v čase spáchania činu nemohla ovládať svoje konanie a rozpoznať jeho protiprávnosť, t.j. nebola v čase činu pre nepríčetnosť trestne zodpovedná.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. František Judiak
prokurátor